ბილი ბურკი

**ბილი ბურკი** (; დ. 7 აგვისტო, 1884 — გ. 14 მაისი, 1970) — ამერიკელი მსახიობი, რომელიც ცნობილი იყო ბროდვეის თეატრში, რადიოში, და მუნჯ და ხმოვან ფილმებში შესრულებული როლებით. იგი თანამედროვე აუდიტორიისთვის ყველაზე მეტად ცნობილია როგორც გლინდა მეტრო-გოლდვინ-მაიერის კინო-მიუზიკლში *ოზის ჯადოქარი* (1939).

1938 წელს მსახიობმა ემილი კილბურნის როლი მოირგო, ფილმში, , რომლისთვისაც იგი ნომინირდა ოსკარზე, საუკეთესო მსახიობი ქალისთვის მეორეხარისხოვან როლში.იგი ასევე ახსოვთ *ტოპერის* ფილმების სერიებში გადაღებული როლებით. 

1914 წლიდან იგი დაქორწინებული იყო ბროდვეის პროდიუსერზე, ფლორენც ზიგფელდ უმცროსზე, მასთან ქორწინებაში 1932 წლამდე, ფლორენსის გარდაცვალებამდე იყო.

## ადრეული ცხოვრება 
ცნობილი ამერიკელი მსახიობი ბილი ბურკი დაიბადა ვაშინგტონში, აშშ-ში. იყო ბლანშის და უილიამ "ბილი" ბურკის ქალიშვილი. მან იმოგზაურა შეერთებულ შტატებსა და ევროპაში მამასთან, მომღერალთან და ჯამბაზთან ერთად, რომელიც Bailey Circus-ში მუშაობდა. მისი ოჯახი მოგვიანებით ლონდონში დასახლდა, სადაც მომავალი მსახიობი ვესტ-ენდში სპექტაკლებს ესწრებოდა. 1903 წელს დაიწყო სცენაზე თამაში, მისი დებიუტი შედგა ლონდონში, სპექტაკლში, *The School Girl* .  ლონდონში მან ითამაშა სხვა შოუებშიც, მათ შორის არის: *დანციკის ჰერცოგინია* (1903) და *ცისფერი მთვარე* (1904). საბოლოოდ იგი ამერიკაში ბრუნდება, ბროდვეის კომედიურ მიუზიკლებში მონაწილეობის მისაღებად. .

## კარიერა 
ბურკმა ბროდვეიზე განაგრძო თამაში. მონაწილეობა მიიღო შოუებში: Mrs. Dot და  სუზანი. 1910 წლიდან 1913 წლამდე თამაშობდა სპექტაკლში, პირობის მიწა. მან აქ გაიცნო პროდიუსერი ფლორენც ზიგფელდი, მასზე იქორწინა 1914 წელს. ხოლო ორი წლის შემდეგ, მათ შეეძინათ ქალიშვილი, პატრიცია ზიგფელდ სტეფენსონი (1916–2008). 

ბურკის დებიუტი კინემატოგრაფიაში 1915 წელს შედგა, ტიტულოვანი როლით გადაიღეს ფილმში, *პეგი* (1915). მისი წარმატება ფენომენალური იყო, იგი ხელფასის სახით იმდენს იღებდა, რაც იმ დროისთვის ნებისმიერი ფილმის მსახიობისთვის საკმაოდ დიდი თანხა იყო.  შემდეგ გადაიღეს 15-ნაწილიან სერიალში, გლორიას რომანტიკა (1916). იგი მონაწილეობას იღებდა საზოგადოებრივ დრამებსა და კომედიებში. მან ჩაცმულობის სტილით, ბეწვეულით, სამკაულითა და სილამაზით, ქალი აუდიტორიის გულიც მალე მოიგო. ამ პერიოდში გამოჩნდა სხვადასხვა ფილმებში, მათ შორის არის: *მკლავები და გოგონა* (1917), *იდუმალი მისის ტერი*,  (1918), *Good Gracious, * (1919) და  ფრისკი მისის *ჯონსონი* (1920).

ბურკის სილამაზემ და გემოვნებამ იგი გახადა მთავარი ტენდენციორი მთელი 1910 და 20-იანი წლების განმავლობაში. 1909 წელს, ბროდვეიში ჩემი ცოლი-ში მონაწილეობის შემდეგ (1909), უნივერმაღებმა დაიწყეს "ბილი ბურკის კაბის" ტარება ხელმოწერილი ბრტყელი საყელოთი და მაქმანის ჩასაცმელებით.   

ფილმში წარმატების მიუხედავად, ბურკი საბოლოოდ დაბრუნდა სცენაზე, გამოჩნდა სპექტაკლებში: *კეისრის ცოლი* (1919), *ინტიმური უცხოები* (1921), *მარკიზა* (1927) და *ბედნიერი ქმარი* (1928). როდესაც შემდეგ წელს ოჯახის ინვესტიციები განადგურდა უოლ სტრიტის კრახში, მან ქმრის დასახმარებლად განაახლა ეკრანზე, ფილმებში მონაწილეობის მიღება.

## პირადი ცხოვრება
ბურკი ჰოლივუდში 1932 წელს დაბრუნდა, მან ითამაშა მარგარეტ ფეირფილდის როლი, ფილმში *განქორწინება*, რომლის რეჟისორი იყო ჯორჯ კუკორი. მან აღნიშნულ ფილმში ითამაშა კატარინ ჰეპბერნის დედის როლი. მეუღლის ფლორენც ზიგფელდის გარდაცვალების მიუხედავად, მან დაკრძალვიდან მალევე განაახლა თავისი კარიერა.

ბურკმა დაწერა ორი ავტობიოგრაფიული წიგნი, ორივე კამერონ შიპთან ერთად.   

## რესურსები ინტერნეტში
* 
* 
* AllMovie.com
* Billie Burke still photos from several Billie plays and lost Billie silent films Univ. of Washington Sayre collection
* Billie Burke  photos Univ. of Louisville Macauley Collection
* Flo Ziegfeld-Billie Burke Papers, 1907-1984, held by the Billy Rose Theatre Division, New York Public Library for the Performing Arts
* Billie Burke Digital Image Gallery, Billy Rose Theatre Division, New York Public Library for the Performing Arts
* Literature on Billie Burke
* Billie Burke with one of her motorcars, a Rolls-Royce

## სქოლიო
კატეგორია:ლგბტ ქალი მსახიობები
კატეგორია:ბისექსუალი ქალი მსახიობები
კატეგორია:Metro-Goldwyn-Mayer-ის კონტრაქტორები
კატეგორია:ამერიკელი ტელემსახიობი ქალები
კატეგორია:ამერიკელი ქალი თეატრის მსახიობები
კატეგორია:ამერიკელი მუნჯი კინოს ქალი მსახიობები
კატეგორია:ამერიკელი ქალი მიუზიკლების მსახიობები
კატეგორია:ამერიკელი ქალი კინომსახიობები
კატეგორია:XX საუკუნის ამერიკელი ქალი მსახიობები
კატეგორია:გარდაცვლილი 1970
კატეგორია:დაბადებული 1884
კატეგორია:ვაშინგტონში დაბადებულები